बारिश में खराब हुई सड़क के अभी तक नहीं भरे गड्ढे
सीहोर से श्यामपुर तक की रोड बारिश के कारण उखड़ गई थी। तभी से इसकी मरम्मत नहीं हो सकी है। सड़काें पर बड़े-बड़े गड्ढे हो रहे हैं। जिनकी अभी तक मरम्मत नहीं हो सकी है। अब पीडब्ल्यूडी के पास डामर खत्म हो गया है। इससे चालकों को गड्ढे वाली रोड से ही निकलना पड़ेगा। इन गड्ढों के कारण चालक गिरकर घायल हो रहे हैं। डामर आने के बाद ही रोड की मरम्मत हो सकेगी।
सीहोर-श्यामपुर रोड से प्रतिदिन करीब 5 हजार से अधिक छोटे बड़े वाहन निकलते हैं। रोड के खराब होने से वाहनों की हालत भी खराब हो रही है। चार पहिया वाहनों को यहां से निकालने में परेशानी हो रही है। पीडब्ल्यूडी विभाग की माने तो रोड पर पूर्व में मरम्मत का कार्य किया गया था। इस दौरान गड्ढे भी भरे गए थे। इसके विपरीत हालत यह है कि रोड पर बड़े-बड़े गड्ढे हो रहे हैं। गड्ढों से रात के समय वाहन चालकों को अधिक परेशानी हो रही है। झरखेड़ा गांव निवासी संजय राजपूत का कहना है कि वह सीहोर प्रतिदिन आना जाना करते हैं। वह पिछले छह माह में चार बार गड्ढों से बचने के दौरान बाइक से गिरकर घायल हुए हैं। इसके अलावा भी आए दिन लोग इस रोड पर गिरकर घायल हो रहे हैं।
श्यामुपर रोड की अभी तक गड्ढे नहीं भरे गए हैं।
सिर्फ दिखावे की मरम्मत
सीहोर-श्यामपुर रोड पर पीडब्ल्यूडी विभाग ने रोड की मरम्मत सिर्फ दिखावे के लिए की है। इस रोड पर बड़े-गड्ढों को अनदेखा कर पास के ही छोटे गड्ढों में मुरम डालकर हल्का डामर बिछाया था। लेकिन अब वह भी उखड़ गया है। जबकि मरम्मत में बारिश से दौरान हुए बड़े गड्ढों की तरफ ध्यान नहीं दिया गया है। इनकी एक भी बार मरम्मत नहीं की गई है।
डामर हो गया खत्म आएगा तो होगी मरम्मत
जहां अधिक जरूरत है, वहां रोड की मरम्मत की जा रही है। हाल ही में डामर खत्म हो गया है। इसकी मांग की गई है। जब डामर आ जाएगा तो आगे भी सड़क की मरम्मत की जाएगी। इस संबंध में पीडब्ल्यूडी मंत्री को भी अवगत करा दिया गया है। जल्द ही नए आदेश आने पर काम शुरु किया जाएगा। एनके जैन, एसडीओ पीडब्ल्यूडी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva